รัฐบาลไทย-ข่าวทำเนียบรัฐบาล-กต. แจงไทยยึดมั่นพันธกรณีและกติการะหว่างประเทศ เคารพสิทธิพลเมืองและสิทธิทางการเมือง ขณะที่ โฆษก ตร. เผย “แผนการชุมนุม 63” ยึดหลักสิทธิมนุษยชน หลักกฎหมาย
วันจันทร์ที่ 26 ตุลาคม 2563
กต. แจงไทยยึดมั่นพันธกรณีและกติการะหว่างประเทศ เคารพสิทธิพลเมืองและสิทธิทางการเมือง ขณะที่ โฆษก ตร. เผย “แผนการชุมนุม 63” ยึดหลักสิทธิมนุษยชน หลักกฎหมาย
กต. แจงไทยยึดมั่นพันธกรณีและกติการะหว่างประเทศ เคารพสิทธิพลเมืองและสิทธิทางการเมือง ขณะที่ โฆษก ตร. เผย “แผนการชุมนุม 63” ยึดหลักสิทธิมนุษยชน หลักกฎหมาย
วันศุกร์ที่ 23 ตุลาคม พ.ศ. 2563 นายธานี แสงรัตน์ อธิบดีกรมสารนิเทศ และโฆษกกระทรวงการต่างประเทศ ชี้แจง ข้อห่วงกังวลที่ปรากฏในแถลงข่าวร่วม อาทิ เรื่องการจับกุม การใช้น้ําฉีดแรงดันสูงเพื่อสลายการชุมนุม การประกาศสถานการณ์ฉุกเฉินที่มีความร้ายแรง ฯลฯ ได้รับการชี้แจงในการบรรยายสรุปต่อคณะทูตและองค์การระหว่างประเทศแล้ว เมื่อวันที่ 20 ตุลาคม 2563 ที่กระทรวงการต่างประเทศ ซึ่งปลัดกระทรวงการต่างประเทศบรรยายสรุปและตอบคําถามร่วมกับโฆษกประจําสํานักนายกรัฐมนตรี และรองโฆษกสํานักงานตํารวจแห่งชาติ โดยผู้แทนสํานักงาน OHCHR ประจําประเทศไทย ได้เข้าฟังด้วย ในวันเดียวกันกับที่มีการเผยแพร่แถลงข่าวร่วม (22 ตุลาคม 2563) เอกอัครราชทูตผู้แทนถาวรประจําสหประชาชาติ ณ นครเจนีวา ได้หารือกับนาง Michelle Bachelet ข้าหลวงใหญ่สิทธิมนุษยชนแห่งองค์การสหประชาชาติ ผ่านการสื่อสารทางไกล เกี่ยวกับสถานการณ์ชุมนุมในประเทศไทย และการแถลงข่าวร่วมข้างต้น เพื่อชี้แจงเพิ่มเติม โดยเฉพาะการยกเลิกประกาศสถานการณ์ฉุกเฉินที่มีความร้ายแรง เมื่อวันที่ 22 ตุลาคม 2563 และได้ย้ําว่า (1) ไทยยึดมั่นในพันธกรณีระหว่างประเทศ โดยเฉพาะกติการะหว่างประเทศว่าด้วยสิทธิพลเมืองและสิทธิทางการเมือง (International Covenant on Civil and Political Rights - ICCPR) (2) รัฐบาลไทยรับมืออย่างสมดุลระหว่างข้อเรียกร้องของผู้ชุมนุมกับความต้องการของคนส่วนใหญ่ที่เป็นพลังเงียบ (silent majority) และ (3) ที่สําคัญคือกระบวนการทางยุติธรรมและศาลมีความเป็นอิสระ โดยล่าสุดศาลมีคําสั่งยกเลิกคําร้องของกระทรวงดิจิทัลฯ เพื่อปิดสื่อบางแห่งแล้ว
ขณะเดียวกัน พล.ต.ต. ยิ่งยศ เทพจํานงค์ โฆษก ตร. ชี้แจงว่า สํานักงานตํารวจแห่งชาติจําต้องดําเนินการตาม พระราชบัญญัติการชุมนุมสาธารณะ พ.ศ.2558 ซึ่งมีบทกําหนดให้ดําเนินการเกี่ยวกับการควบคุมฝูงชน และสํานักงานตํารวจแห่งชาติจะต้องดําเนินการบังคับใช้กฎหมายโดยการจัดกําลังเจ้าหน้าที่ตํารวจปฏิบัติหน้าที่เพื่อดูแลการชุมนมสาธารณะดังกล่าว ภายใต้ “แผนการชุมนุม 63” โดยยึดหลักสิทธิมนุษยชน หลักกฎหมาย และหลักปฏิบัติในการควบคุมฝูงชนที่เป็นสากล ทั้งนี้ เพื่อความปลอดภัยของผู้ชุมนุมและประชาชนทั่วไป การชุมนุมที่เกิดขึ้นในประเทศไทย โดยเฉพาะอย่างยิ่งในเขตกรุงเทพมหานคร ได้ส่งผลกระทบต่อประชาชนทั่วไปทําให้ไม่สามารถใช้ชีวิตอย่างปกติสุขได้ โดยเหตุดังกล่าวรัฐบาลได้พิจารณาแล้วและเห็นว่าเป็นการชุมนุมที่ไม่เป็นไปโดยสงบอันอาจทําให้เกิดเหตุเงื่อนไขลุกลามบานปลาย จึงได้มีประกาศสถานการณ์ฉุกเฉินที่มีความร้ายแรงในเขตกรุงเทพมหานคร ตั้งแต่เมื่อวันที่ 15 ต.ค.63 โดยให้ใช้ พระราชกําหนดการบริหารราชการในสถานการณ์ฉุกเฉิน พ.ศ.๒๕๔๘ แม้ภายหลังจะได้มีการยกเลิกประกาศสถานการณ์ฉุกเฉินดังกล่าวเมื่อวันที่ 22 ต.ค.63 ดังนี้แล้ว ถือได้ว่าสถานการณ์ตั้งแต่ 15-22 ต.ค.63 ในระหว่างที่มีการประกาศสถานการณ์ฉุกเฉินถือเป็นการชุมนุมที่มีความร้ายแรง
สํานักงานตํารวจแห่งชาติในฐานะผู้ปฏิบัติจําเป็นต้องปฏิบัติหน้าที่ตามกรอบของกฎหมาย แต่ทั้งนี้ก็ยังคงยึดหลักการปฏิบัติต่อกลุ่มผู้ชุมนุมภายใต้ “แผนการชุมนุม 63” ซึ่งเป็นแผนการปฏิบัติฉบับเดียวกันกับในสถานการณ์ปกติ และมีขั้นตอนตามหลักสากล ไม่มีการใช้กําลังเกินกว่าความจําเป็นแต่อย่างใด
ทั้งนี้ การดําเนินคดีกับกลุ่มผู้ชุมนุมรวมถึงการจับกุมและการควบคุมตัว สํานักงานตํารวจแห่งชาติได้กระทําการไปตามอํานาจหน้าที่ภายใต้ประมวลกฎหมายวิธีพิจารณาความอาญา โดยอาศัยอํานาจศาลในการขออนุมัติหมายจับ การควบคุม การคุมขัง ดังนั้น ในส่วนของการปล่อยตัวหรือการดําเนินการอื่นใดอยู่ภายใต้ดุลยพินิจของศาลยุติธรรมในการดําเนินการ สํานักงานตํารวจแห่งชาติไม่อาจก้าวล่วงได้แต่อย่างใด
....................................................................................................................